Stórkostleg frönsk kvikmynd með íslenskum texta á Franskri kvikmyndahátíð 2020 ! „ Dilili í París “ er ný mynd eftir Michel Ocelot sem gerði myndina Kirikou . Myndin var valin besta teiknimyndin á César verðlaunahátíðinni árið 2019 og Dilili var útnefnd „ sendiboði UNICEF “ vegna þeirra gilda sem hún heldur á lofti í myndinni , það er að segja baráttunni fyrir kvenfrelsi og jafnrétti kynjanna . Á fyrstu árum 20. aldar í París leiðir litla stelpan Dilili , ásamt ungum sendli , rannsókn á dularfullu brotthvarfi ungra stelpna . Hún nýtur aðstoðar stórkostlegs fólks sem verður á vegi hennar og gefur henni vísbendingar … Myndin er sýnd með íslenskum texta sem nemendur í frönskum fræðum við Háskóla Íslands þýddu úr frönsku . Þessi teiknimynd er í boði í samstarfi við Institut Français .